[{"text_idx": "#000001", "text": "Fotografiska alustab aastat mitmeku\u0308lgse Maroko-Londoni kunstniku Hassan Hajjajigajaanuar 14, 2022 Na\u0308itus \u201cInimesed ja ilmaimed. Linoollo\u0303iked\u201d avab kunstnik Toomas Kuusingu viimase 15 aasta loomingutjaanuar 13, 2022 Ehtekunstnik Intro Niilo dismorfofoobiast ja armastusest inimkehade vastuoktoober 16, 2021"}, {"text_idx": "#000007", "text": "Kultuurigiid: 9 kultuurisu\u0308ndmust, mida ku\u0308lastada suvelmai 31, 2021 ANKEET \u2013 Ardo Asperkdetsember 12, 2020 Kultuurigiid: 9 kultuurisu\u0308ndmust, mida ku\u0308lastada su\u0308giselnovember 19, 2020"}, {"text_idx": "#000008", "text": "Kultuurigiid: 9 kultuurisu\u0308ndmust, mida ku\u0308lastada suvel"}, {"text_idx": "#000009", "text": "Kultuurigiid: 9 kultuurisu\u0308ndmust, mida ku\u0308lastada su\u0308gisel"}, {"text_idx": "#000011", "text": "Fotoseeria: The Blood of a Pandemic"}, {"text_idx": "#000013", "text": "Sveta baaris esineb USA klubikuninganna UNiiQU3veebruar 17, 2022 Kandideeri vo\u0303i esita kandidaat Eesti Muusikaettevo\u0303tlusauhindadele!veebruar 16, 2022 Luuletaja ja muusik EiK avaldas oma viienda albumijaanuar 31, 2022"}, {"text_idx": "#000014", "text": "Sveta baaris esineb USA klubikuninganna UNiiQU3"}, {"text_idx": "#000016", "text": "Luuletaja ja muusik EiK avaldas oma viienda albumi"}, {"text_idx": "#000024", "text": "Hajjaj va\u0308rvirohkes, hoogsas ja du\u0308naamilises loomingus tuleb esile nii tema Maroko pa\u0308ritolu kui ka ta\u0308napa\u0308evase Londoni mo\u0303jutused. Fotografiska ja Pariisi Maison Europe\u0301enne de la Photographie koosto\u0308o\u0308s loodud na\u0308itusel \u201eVogue, araabia erinumber\u201c eksponeeritakse ainulaadseid fotoseeriaid, millel on tihtipeale ka silmapaistvad raamid, mis on valmistatud leidmaterjalidest nagu jalgrattakummid vo\u0303i araabiapa\u0308raste logodega plekkpurgid. Na\u0308ituse pealkiri viitab sellele, et kunstnik kaasab teoste loomisesse ka oma Maroko so\u0303pru ja nende so\u0303pru ning kohalikku disaini ja moefotograafe, selle asemel, et need La\u0308a\u0308nest kohale lennutada. Seda vo\u0303iks ehk ka u\u0308ks teatud moeajakiri kaaluda..."}, {"text_idx": "#000025", "text": "Marokos Larache\u2019i-nimelises kaluri linnas 1960. aastatel u\u0308les kasvades puutus Hassan Hajjaj fotograafiaga kokku inimesi pildistavate ja siis fotod portreteeritavatele mu\u0308u\u0308vate ta\u0308navafotograafide, rannamelu ja\u0308a\u0308dvustavate rannafotograafide ning filmiplakatite fotode kaudu. Toona to\u0308o\u0308tas tema isa juba Londonis ning u\u0308leja\u0308a\u0308nud pere elas Marokos, aga 1970. aastate alguses kolis Hassan koos o\u0303dede ja emaga isa juurde ning see ma\u0308rkis ta\u0308iesti uue peatu\u0308ki algust noore Hassani elus."}, {"text_idx": "#000026", "text": "\u201eMinu jaoks algas ko\u0303ik siis kui ma 12-aastasena Londonisse jo\u0303udsin, ma tahtsin so\u0303pradele oma riiki tutvustada. Nemad olid pa\u0308rit Kariibidelt, Brasiiliast, Indiast ja mujalt ning nende paikade kultuur oli ko\u0303igile tuttav: reggae, Pele\u0301, samba, kalu\u0308pso, rai-muusika. Ma tahtsin na\u0308idata, et olen ka lahedast kohast pa\u0308rit, nii et hakkasin ka looma \u2013 tegin graffitit ja pildistasin laenatud kaameraga va\u0308ljamo\u0303eldud stseene u\u0308les. Segasin Maroko ja meie ko\u0303igi koduks oleva Londoni kirevat kultuuri. Aga asjad hakkasid to\u0303eliselt edenema 1989. aastal kui Zak Ove\u0301 ka\u0308est omale kasutatud Pentaxi ostsin,\u201c u\u0308tleb Hassan Hajjaj. Praeguseks on tema looming jo\u0303udnud na\u0308iteks New Yorgi Brooklyni muuseumi, Los Angelese kaasaegse kunsti muuseumi ning Londoni Victoria ja Alberti muuseumi kogudesse."}, {"text_idx": "#000027", "text": "Hajjaj laenab, segab ja toob oma loomingusse erinevat kunstilist keelt ning ka\u0308sitleb seela\u0308bi kultuurilise omastamise teemat ehk u\u0308he kultuuri va\u0308ljendusvahendite kasutamist teises, kohatus kontekstis. Fotografiska Tallinn na\u0308ituste juht Maarja Loorents: \u201cUus aasta toob meie majja palju po\u0303nevaid fotograafe kaugemalt ja la\u0308hemalt. Heameel on uut aastat alustada just Marokost pa\u0308rit mitmeku\u0308lgse kaasaegse kunstnikuga, kelle looming avab meile maailma, mis meile kauge ja tundmatu, aga samas nii rikas ja eriline. Tema to\u0308o\u0308de raamid on omaette vaatamisva\u0308a\u0308rsused, tehtud nupukalt taaskasutatud materjalidest on need on lausa omaette teosed.\u201d"}, {"text_idx": "#000028", "text": "Hajjaji kunst on ta\u0308is eluro\u0303o\u0303msaid va\u0308rve, mustreid, energiat, ru\u0308tmi ja lennukaid ideid. Tema loomingus kohtuvad ta\u0308napa\u0308evane London ja ko\u0303ikvo\u0303imalikud Marokost pa\u0308rit materjalid ning vaataja tunneb kohe a\u0308ra, et tegu on la\u0308bi ja lo\u0303hki kunstniku, fotograaf Hassan Hajjaji teostega. Olgu tegu fotode, installatsiooni, popiliku moe, sisekujunduse vo\u0303i Marokost pa\u0308rit taaskasutatud argiesemetest valmistatud mo\u0308o\u0308bliga, igal juhul on Hajjaji kunsti la\u0308bivaks jooneks teatav hiphopile ja reggaele omane ru\u0308tmilisus. \u201eOmal ka\u0308el kunstnikuks o\u0303ppimise juures hindan just lakkamatut katsetamishimu ja vo\u0303imalust vigu teha ilma, et peaks oma maine pa\u0308rast muretsema. Eelko\u0303ige innustab mind kunstiga tegelema soov inimesi liigutada ja arutelusid algatada. Mul ei pruugi alati ko\u0303iki vastuseid olemas olla, aga pidevalt muutuvas kultuuris tuleb ku\u0308simusi ku\u0308sida, et inimesi aina uuesti mo\u0303tlema panna,\u201c u\u0308tleb Hassan Hajjaj, kes elab Londonis ja Marrakechis, kus tal on muuhulgas ka pood, kus saab ka so\u0303pradega niisama aega veeta. \u201eKultuur muutub pidevalt. Na\u0308iteks mis puudutab looride kandmist: minu vanaema ei teinud seda, minu ema kannab, mu o\u0303ed ja\u0308llegi mitte. Su\u0308mbolid muutuvad vastavalt kontekstile. Et ka minu loomingus kohtab loore, vo\u0303iks vaatajale veel mo\u0303tteainet anda...\u201d."}, {"text_idx": "#000029", "text": "Hajjaji\u2019d nimetatakse sageli ka Marrakechi Andy Warholiks. \u201eEsimest korda o\u0308eldi seda mingis artiklis 1990. aastatel. U\u0308hest ku\u0308ljest on ju tore kui vo\u0303rreldakse niisuguse legendaarse kunstnikuga, aga samas tekitab ku\u0308simusi, miks peab Po\u0303hja-Aafrika, selle nn kolmanda maailma na\u0308htusi tingimata vo\u0303rdlema La\u0308a\u0308ne kultuuriga...\u201c, arvab kunstnik."}, {"text_idx": "#000030", "text": "Pealkiri \u201eVogue, araabia erinumber\u201c viitab tagasi u\u0308hele Hajjaji kogemusele kui ta oli inglise keelega abiks u\u0308hele so\u0303brale, kelle juures u\u0308ks suur moeajakiri pildistamas ka\u0308is. Ta ma\u0308rkas, et mitte u\u0308kski asjaosaline, ei meigikunstnikud, modellid ega fotograafid polnud Po\u0303hja-Aafrikaga mitte kuidagi seotud. Ko\u0303ik lennutati mujalt kohale ja so\u0303bra kaunist aeda kasutati lihtsalt eksootilise taustana. Pa\u0308rast seda otsustas ta korraldada fotosessiooni, kus osalevad kohalikud modellid, kasutatakse kohalikku disaini ja arvestatakse kultuurikontekstiga \u2013 ja nu\u0308u\u0308d saabki seda seeriat Fotografiskas na\u0308ha."}, {"text_idx": "#000031", "text": "Na\u0308itus \u201eVogue, araabia erinumber\u201c on Fotografiskas avatud 14. jaanuarist 17. aprillini.\nAvaliku tuuri info Facebookis: "}, {"text_idx": "#000032", "text": "Hajjaj su\u0308ndis 1961. aastal Marokos Larache\u2019is, kuid 1970. aastatel kolis ta Londonisse. Sestpeale on ta elanud ja to\u0308o\u0308tanud nii Marokos kui Suurbritannias. Hajjaji on tugevalt mo\u0303jutanud Londoni klubikultuur, hiphop ja reggae, aga ta tema Po\u0303hja-Aafrika pa\u0308ritolu. Ta on iseo\u0303ppinud ja va\u0308ga mitmeku\u0308lgne kunstnik, kelle teoste hulka kuuluvad nii portreed, installatsioonid, performance kui ka sisekujundus."}, {"text_idx": "#000033", "text": "1980. aastatel hakkas Hajjaj fotograafiaga tegelema ning temast on saanud meisterlik portreefotograaf. Sageli stiliseerib ta oma modellid ise, kusjuures modellideks on nii tema so\u0303brad, muusikud ja kunstnikud kui ka vo\u0303o\u0303rad inimesed. Va\u0308rviku\u0308llastes ja ta\u0308helepanuko\u0308itvates portreedes kohtuvad ta\u0308napa\u0308evase moefotograafia, popkunsti ja Aafrika kunstnike stuudiofotodelt tuttav visuaalne keel \u2013 see on omamoodi intelligentne kommentaar traditsioonide, ko\u0303rge ja madala bra\u0308ndikultuuri ning u\u0308leilmse kapitalismi mo\u0303jude segunemisele. Tema teoste hulka kuuluvad ka installatsioonid ja videod."}, {"text_idx": "#000035", "text": "Hajjaj vo\u0303itis 2014. aastal New Yorgi PULSEi auhinna, 2011. aastal Sovereigni Aafrika kunstiauhinna ning 2009. aastal oli ta Jameeli auhinna u\u0308ks finalistidest."}, {"text_idx": "#000037", "text": "Sandra to\u0303i Ha\u0308ppeningi muusika soovist levitada head biiti ja ra\u0308a\u0308kida va\u0308a\u0308rt helikunstist ning artistidest. Lisaks muusikast laetud kirjaso\u0303nale su\u0308nnivad tema eestvedamisel fotomaterjalid intervjuudele ja muud po\u0303nevat."}]